**Mika Laurikainen** (s. 28. huhtikuuta 1963 Turku) on suomalainen jalkapallovalmentaja. Helmikuusta 2014 lähtien hän on toiminut Turun Palloseuran päävalmentajana kauden 2018 loppuun saakka. Nykyisin Laurikainen toimii Eerikkilän urheiluopiston jalkapallopalveluiden päällikkönä.

Ura
---

Laurikainen aloitti valmennusuransa vuonna 1993 Turun Palloseuran D-junioreista. Kaudeksi 1996 hän siirtyi valmentamaan TPS:n silloista reservijoukkuetta Åbo IFK:ta, jonka Laurikainen nosti viidessä kaudessa Kolmosesta Ykköseen. Vuonna 2001 hän siirtyi Veikkausliigasta pudonneen TPS:n päävalmentajaksi. Ensimmäisellä kaudellaan Ykkösessä joukkue ylsi liigakarsintoihin, ja seuraavana vuonna se palasi karsintojen kautta takaisin liigaan. Laurikainen debytoi pääsarjassa valmentajana 2003 ja johdatti joukkueensa yhdeksännelle sijalle. Kaudeksi 2004 hän siirtyi TPS:n valmennuspäälliköksi, toimien asemassa kahden vuoden ajan. Kaudeksi 2006 Laurikainen siirtyi Myllykosken Pallon valmennusryhmään, jossa hän toimi apuvalmentajana sekä juniorivalmennuspäällikkönä. Hän palasi päävalmentajaksi Veikkausliigaan 2007 solmien FF Jaron kanssa kaksivuotisen sopimuksen vuoden jatko-optiolla.

Kesäkuussa 2009 Laurikainen ilmoitti jättävänsä Jaron kauden jälkeen. Elokuussa 2009 Jaro kuitenkin erotti Laurikaisen yhdeksän voitottoman ottelun jälkeen. Lokakuun alussa hän siirtyi Palloliiton palvelukseen allekirjoittaen kaksivuotisen sopimuksen alle 18- ja 19-vuotiaiden maajoukkueiden valmennuksesta. 

Marraskuussa 2010 Laurikainen korvasi A-maajoukkueen apuvalmentajaksi vuoden 2011 alusta siirtyvän Markku Kanervan U21-maajoukkueen peräsimessä. Hän valmensi nuorten maajoukkuetta kaksi vuotta sopimuksensa päätökseen saakka. 

Helmikuun puolivälissä 2014 Laurikainen palasi TPS:n päävalmentajaksi kolmivuotisella sopimuksella. Helmikuussa 2016 hän teki seuran kanssa kausia 2016 ja 2017 koskevan sopimuksen, joka sisälsi myös jatko-option kauden 2019 loppuun saakka. Syyskuussa 2017 TPS ja Laurikainen solmivat kaksivuotisen, kauden 2019 loppuun saakka ulottuvan jatkosopimuksen. Laurikainen kuitenkin päätti jättää seuran, kun TPS putosi kauden 2018 päätteeksi takaisin Ykköseen.

Elokuussa 2019 Laurikainen aloitti Eerikkilän urheiluopiston jalkapallopalveluiden päällikkönä.

Lähteet
-------

* Mika Laurikainen jättää TPS:n
* Mika Laurikainen liittyy MyPan valmennusryhmään
* Laurikainen nousemassa Jaron ykkösvaihtoehdoksi
* Laurikainen Jaron päävalmentajaksi
* Laurikainen jättää Jaron syksyllä
* Pietarsaaren Jaro erotti valmentajansa
* Laurikainen ja Lipponen poikamaajoukkuevalmentajiksi
* Kanervasta Huuhkajien kakkosvalmentaja (Arkistoitu – Internet Archive)
* Kautonen tarttuu innolla haasteeseen (Arkistoitu – Internet Archive)
* Mika Laurikainen on uusi FC TPS:n päävalmentaja

### Viitteet

1. ↑  Mika Laurikainen on uusi FC TPS:n päävalmentaja
2. ↑  Mika Laurikainen jatkaa TPS:n päävalmentajana – tavoitteena nousu Veikkausliigaan
3. ↑  Mika Laurikainen jatkaa TPS:n päävalmentajana
4. ↑  Putoamisella kova hinta – TPS:n päävalmentaja Mika Laurikainen ilmoitti jättävänsä seuran
5. ↑  Mika Laurikainen Eerikkilän jalkapallopalveluiden päälliköksi (Arkistoitu – Internet Archive)


|  |  |  |
| --- | --- | --- |
| Edeltäjä:**Jyrki Heliskoski** | **Suomen alle 19-vuotiaiden jalkapallomaajoukkueen päävalmentaja**10/2009–12/2010 | Seuraaja:**Kimmo Lipponen** |

|  |  |  |
| --- | --- | --- |
| Edeltäjä:**Markku Kanerva** | **Suomen alle 21-vuotiaiden jalkapallomaajoukkueen päävalmentaja**2011–2013 | Seuraaja:**Tommi Kautonen** |

TPS – Ykkönen
1 Koponen |
2 Moundi |
3 Kinnunen |
4 Holma |
5 Mahlamäki |
6 Sihvonen |
8 Taimi |
9 Jakonen |
12 Aaltonen |
14 Pikkarainen |
15 Samba |
16 Muzaci |
17 Espinosa |
18 Hilton |
19 Pajula |
20 Karlsson |
21 Heinonen |
23 Latonen |
25 Pohjolainen |
26 Jalonen |
27 Kalabatama |
29 Pakkanen |
30 Seppä |
Valmentaja Johansson

Turun Palloseuran päävalmentajat
Juuso Lampila (1939–1947) • Imre Markos (1948–1950) • Raino Suominen (1951–1954) • Leo Aaltonen (1955–1959) • Knut Gustafsson (1960–1961) • Olli Virho (1962) • Kalevi Lehtovirta (1962) • Leo Aaltonen (1963) • Tage Friedfeld (1964) • Leo Aaltonen (1964) • Rainer Forss (1965–1970) • Paavo Nenonen (1971)• Lars Nyström (1972) • Manuel Gerpe (1973) • Paavo Nenonen (1973–1974) • Olavi Laaksonen (1975–1977) • Tapio Harittu (1978–1980) • Raimo Toivanen (1980–1983) Hans Martin (1984) • Rainer Forss (1985) • Tommy Lindholm (1986–1988) • Heikki Suhonen (1989–1991) • Tommy Lindholm (1991) • Raimo Toivanen (1992–1993) • Pauno Kymäläinen ja Tomi Jalo (1993) • Juha Malinen (1994–1997) • Siegfried Melzig (1998) • Seppo Miettinen (1998–2000) • Mika Laurikainen (2001–2003) • Kari Ukkonen (2004–2006) • Mixu Paatelainen (2007) • Martti Kuusela (2008) • John Allen (2008) Pasi Rautiainen (2009) • Marko Rajamäki (2010–2014) • Mika Laurikainen (2014–)

FF Jaron päävalmentajat
Börje Nygård (1966–1967) • Rainer Aho (1968–1970) • Matti Aarni (1971–1974) • Bjarne Sjöholm (1975–1977) • Esko Vikman (1978) • Ulf Larsson (1979) • Bjarne Sjöholm (1980) • Jan-Eric Holmberg (1981) • Kalle Jaskari (1982–1984) • Matti Huotari (1985) • Kalle Jaskari (1986) • Richard Wilson (1987–1989) • Kari Mars (1989) • Hannu Touru (1990–1993) • Antti Muurinen (1994–1996) • Veijo Wahlsten (1997) • Keijo Paananen (1997) • Jan Westerlund (1998) • Keijo Paananen (1999–2001) • Sixten Boström (2002–2004) • Hannu Touru (2004–2005) • Keijo Paananen (2006) • Niklas Widjeskog (2006) • Mika Laurikainen (2007–2009) • Alexei Eremenko Sr. (2010–2016) • Niklas Widjeskog (2016) • Kristian Heames (2016–)